

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.13 | 2024. gada 29. augustā |

**35.**

# Par zemes vienības Meža prospekts, Ogre, Ogres nov., ar kadastra apzīmējumu 7401 001 0666 nomas tiesību izsoli

Ogres novada pašvaldībā (turpmāk - Pašvaldība) 2024. gada 15. februārī saņemts sabiedrības ar ierobežotu atbildību “ŽIGULI-STM”, reģistrācijas Nr. 40003200080, juridiskā adrese: Upes prospekts 17, Ogre, Ogres nov., LV-5001 (turpmāk – ŽIGULI-STM), 2024. gada 14. februāra iesniegums (reģistrēts Pašvaldībā ar Nr. 2-4.1/796) ar lūgumu iznomāt zemes vienību Meža prospekts, Ogre, Ogres nov., ar kadastra apzīmējumu 7401 001 0666, 300 m² platībā ar mērķi papildus teritorijas pie nekustamā īpašuma Upes prospektā 17, Ogrē, Ogres nov., kadastra numurs 7401 003 0360, uzturēšanai un apsaimniekošanai ar tiesībām izvietot īslaicīgas lietošanas būves.

Nekustamā īpašuma “Meža prospekts”, Ogre, Ogres nov., ar kadastra numuru 7401 001 0697, sastāvā esošā zemes vienība ar kadastra apzīmējumu 7401 001 0666, ar kopējo platību 300 m² (turpmāk – Zemes vienība), piekrīt Pašvaldībai pamatojoties uz Ogres novada pašvaldības domes 2013. gada 26. septembra lēmumu “Par zemes vienību piekritību Ogres novada pašvaldībai” (sēdes protokols Nr. 15, 10. §).

Zemes vienībai saskaņā ar ierakstu Valsts zemes dienesta Nekustamā īpašuma valsts informācijas sistēmas datos noteiktais lietošanas mērķis – zeme dzelzceļa infrastruktūras zemes nodalījuma joslā un ceļu zemes nodalījuma joslā (kods 1101).

Pamatojoties uz Ogres novada pašvaldības domes 2014. gada 18. decembra lēmumu “Par zemes vienības Meža prospekts, Ogre, Ogres nov., iznomāšanu SIA “Žiguli-STM”” (sēdes protokols Nr. 29, 10. §)., 2015. gada 5. janvārī starp Pašvaldības centrālo administrāciju “Ogres novada pašvaldība” un ŽIGULI-STM tika noslēgts zemes nomas līgums par Zemes vienības iznomāšanu uz pieciem gadiem ar mērķi papildus teritorijas pie nekustamā īpašuma Upes prospekts 17, Ogre, Ogres nov., kadastra numurs 7401 003 0360, uzturēšanai un apsaimniekošanai ar tiesībām izvietot īslaicīgas lietošanas būves.

Zemes vienība šobrīd nav iznomāta. Atbilstoši Pašvaldības 2012. gada 21. jūnija saistošajiem noteikumiem Nr. 16/2012 “Ogres novada teritorijas izmantošanas un apbūves noteikumi” un 2018. gada 21. jūnija saistošajiem noteikumiem Nr. 12/2018 “Lokālplānojums kā Ogres novada teritorijas plānojuma grozījumi aizsargājamās apbūves teritorijās Ogres pilsētas centrā un tām piegulošajām teritorijām. Teritorijas izmantošanas un apbūves noteikumi” Zemes vienība atrodas transporta infrastruktūras teritorijā (TR, TR1) un viens no noteiktajiem teritorijas papildizmantošanas veidiem ir tirdzniecības un/ vai pakalpojumu objektu apbūve, piemēram, veikali, sezonas rakstura tirdzniecības vai pakalpojumu objekti.

Publiskai personai piederoša vai piekrītoša zemesgabala vai tā daļas iznomāšanas kārtību nosaka Ministru kabineta 2018. gada 19. jūnija noteikumi Nr. 350 “Publiskas personas zemes nomas un apbūves tiesības noteikumi” (turpmāk – MK noteikumi Nr. 350). MK noteikumu Nr. 350 28. punkts nosaka, ka lēmumu par neapbūvēta zemesgabala iznomāšanu pieņem iznomātājs. Saskaņā ar MK noteikumu Nr. 350 32. punktu neapbūvēta zemesgabala nomnieku noskaidro rakstiskā, mutiskā vai elektroniskā izsolē. Iznomātājs pieņem lēmumu par piemērojamo izsoles veidu, nodrošina izsoles atklātumu un dokumentē izsoles procedūru.

Atbilstoši MK noteikumu Nr. 350 40. punktam neapbūvēta zemesgabala nomas tiesību solīšanu rakstiskā vai mutiskā izsolē sāk no iznomātāja noteiktās izsoles sākuma nomas maksas, bet elektroniskā izsolē – no iznomātāja noteiktās izsoles sākuma nomas maksas un viena izsoles soļa summas (bet tā nedrīkst būt mazāka par šo noteikumu [5.](https://likumi.lv/ta/id/299999-publiskas-personas-zemes-nomas-un-apbuves-tiesibas-noteikumi#p5) punktā minēto). Iznomātājs organizē neapbūvēta zemesgabala apsekošanu un faktiskā stāvokļa novērtēšanu un izsoles sākuma nomas maksu nosaka, ievērojot zemesgabala atrašanās vietu, izmantošanas iespējas un citus apstākļus. Izsoles sākuma nomas maksas noteikšanai iznomātājs var pieaicināt neatkarīgu vērtētāju. Ja nomas maksas noteikšanai pieaicina neatkarīgu vērtētāju, nomnieks kompensē iznomātājam pieaicinātā neatkarīgā vērtētāja atlīdzības summu, ja to ir iespējams attiecināt uz konkrētu nomnieku.

Pašvaldību likuma 73. panta ceturtā daļa nosaka, ka, Pašvaldībām ir tiesības iegūt un atsavināt kustamo un nekustamo īpašumu, kā arī veikt citas privāttiesiskas darbības, ievērojot likumā noteikto par rīcību ar publiskas personas finanšu līdzekļiem un mantu.

Saskaņā ar sabiedrības ar ierobežotu atbildību “EIROEKSPERTS” veikto novērtējumu, reģ. Nr. L13797/ER/2024, Zemes vienības viena gadatirgus nomas maksa 2024. gada 21. jūlijā varētu būt 324 EUR (trīs simti divdesmit četri *euro*) bez PVN.

Ogres novada pašvaldības mantas novērtēšanas un izsoles komisija 2024. gada 7. augustā noteica Zemes vienības viena gada nomas maksu 324 EUR (trīs simti divdesmit četri *euro*) bez PVN.

Pamatojoties uz Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, 6.¹ panta pirmo daļu, Ministru kabineta 2018. gada 19. jūnija noteikumu Nr. 350 “Publiskas personas zemes nomas un apbūves tiesības noteikumi” 28.,  32., 40. punktu un ņemot vērā Ogres novada pašvaldības mantas novērtēšanas un izsoles komisijas 2024. gada 7. augusta protokolu Nr. K.1-2/166,

**balsojot: ar 20 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Igors Miglinieks, Ilmārs Zemnieks, Indulis Trapiņš, Jānis Kaijaks, Jānis Siliņš, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav,**

Ogres novada pašvaldības dome **NOLEMJ:**

1. **Iznomāt** Ogres novada pašvaldībai piekritīgo nekustamā īpašuma “Meža prospekts”, Ogre, Ogres nov., ar kadastra numuru 7401 001 0697, sastāvā esošo zemes vienību ar kadastra apzīmējumu 7401 001 0666 300 m2 platībā (turpmāk – Zemes vienība) (saskaņā ar pielikumu) uz 3 gadiem, nomnieku noskaidrojot izsolē.
2. **Noteikt** Zemes vienības izsoles sākuma nomas maksu gadā 324 EUR (trīs simti divdesmit četri *euro*) bez pievienotās vērtības nodokļa.
3. **Noteikt** Zemes vienības nomas mērķi – saimnieciskās darbības veikšana (bez apbūves tiesībām) atbilstoši Ogres novada pašvaldības 2012. gada 21. jūnija saistošajos noteikumos Nr. 16/2012 “Ogres novada teritorijas izmantošanas un apbūves noteikumi” un Ogres novada pašvaldības 2018. gada 21. jūnija saistošajos noteikumos Nr. 12/2018 “Lokālplānojums kā Ogres novada teritorijas plānojuma grozījumi aizsargājamās apbūves teritorijās Ogres pilsētas centrā un tām piegulošajām teritorijām. Teritorijas izmantošanas un apbūves noteikumi” noteiktajai atļautai zemes izmantošanai.
4. **Uzdot** Pašvaldības mantas novērtēšanas un izsoles komisijai normatīvajos aktos noteiktajā kārtībā organizēt Nekustamā īpašuma nomas tiesību izsoli, noteikt piemērojamo izsoles veidu, kā arī apstiprināt izsoles noteikumus un rezultātus, tostarp nosakot, ka nomnieks kompensē neatkarīga vērtētāja pakalpojuma izmaksas par nomas maksas noteikšanu.
5. **Uzdot** Ogres novada pašvaldības Centrālās administrācijas Nekustamo īpašumu pārvaldes nodaļai mēneša laikā pēc Ogres novada pašvaldības mantas novērtēšanas un izsoles komisijas lēmuma par nomas tiesību pretendenta apstiprināšanu vai izsoles rezultātu apstiprināšanu, sagatavot un organizēt Zemes vienības nomas līguma noslēgšanu normatīvajos aktos noteiktajā kārtībā.
6. **Kontroli** par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)